Ac həriflər (pyes)

Ac həriflər — Əbdürrəhim bəy Haqverdiyev tərəfindən 1911-ci ildə yazılmış kiçik həcmli səhnə əsəri. Vodevil janrında yazılmışdır. "Ac həriflər", "Millət dostları" səpkili komediyaları realist aktyor məktəbinin formalaşmasında, teatrların repertuarında dəyərli yer tutmuşdur.

Əsərdə hadisələr ilk baxışda çox sadədir. Ötən əsrin əvvəllərində tipik bir Azərbaycan şəhərindəki yeməkxanaların birində, daha doğrusu, Həsən dayının yeməkxanasında baş verən hadisələr və söhbətlər dövrün koloritini canlandırır. Həsən dayı və onun yeməkpaylayanı Zərbəli buraya gələn "ac həriflər"in kələyinin qurbanı olurlar. Özünü ac-yalavac yeməkxanaya salan həriflər yeməyi yedikdən sonra pul ödəməmək üçün ona kələk gəlirlər. Bəxtsiz Həsən dayı və Zərbəlinin acizliyi də gülüş doğurur. Bu yeməkxanaya gələnlərin hərəsi bir sənətin sahibidirlər. Müştərilər içərisində "quru bəylər" də az deyil. Lakin onların heç biri yediyinin pulunu vermək istəmir. Dövrün "ac hərifləri" öz kələkləri ilə Həsən dayını aldatmaqla gülüş hədəfinə çevrilirlər Seçilmiş əsərləri . 2 cilddə /Əbdürrəhim bəy Haqverdiyev ; tərt. ed. A. Zamanov ; [B. Cəfərov].

1993-cü ildə Ə. Haqverdiyevin eyni adlı əsəri əsasında "Ac həriflər" tammetrajlı film-tamaşası ekranlaşdırılıb. Tamaşa "Humay" mükafatı"-na layiq görülmüşdür.

 Obrazlar 

 Həsən — kababçı

 Zərbəli — şagirdi

 İbrahimbəy — çinovnik

 Vəli, Hüseyn — artistlər

 Mirzə Mahmud —  " İftira" qəzetinin mühərriri

 Salman, Süleyman — iki yoldaş

 Lətif, Səməd, Əhməd, Rza — qonaqlar

 İstinadlar 

 Xarici keçidlər 
 Əbdürrəhim bəy Haqverdiyevin 150 illik yubileyinin qeyd edilməsi haqqında Azərbaycan Respublikası Prezidentinin Sərəncamı

Kateqoriya:Komediyalar
Kateqoriya:Vodevil
Kateqoriya:Əbdürrəhim bəy Haqverdiyevin pyesləri
Kateqoriya:XX əsr pyesləri
Kateqoriya:Azərbaycan dilində pyeslər